I Ry Stationsbys tidligste tid måtte byens børn gå i Fiirgårde skole, der blev drevet af sognerådet i [[Dover Sogn|Dover]] og var den nærmeste offentlige skole. Midt i 1880'erne opstod en privatskole i et hus på Fredensvej nær baneoverskæringen, og tilstrømningen af elever blev hurtigt så stor, at der måtte bygges et rigtigt skolehus på Klostervej. Det blev også hurtigt for lille, og i 1896 kunne de 90 elever tage helt nye bygninger i brug ved Skanderborgvej -  der, hvor Mølleskolen ligger i dag.<ref name=historiskatlas>[https://historiskatlas.dk/@56.0911860,9.7632730,16z Mølleskolen. HistoriskAtlas.dk, besøgt 15. september 2019.]</ref> I 1901 overtog Dover Kommune skolen og omdannede den til en kommuneskole. Det medførte samtidig, at børnene nu fik en daglig skoledag på tre timer, hvor de før kun havde været i skole hveranden dag, men så i seks timer ad gangen.<ref name=skanleks>[http://www.skanderborgleksikon.dk/index.php/Ry_Skole Ry Skole. skanderborgleksikon.dk, besøgt 15. september 2019.]</ref>
Historie Bygninger,_konstruktioner_og_anlæg Foreninger Organisationer